Ribe Stifts Adresseaviser, 1832-02-14
Udenlandske Efterretninger. Frankerig. Et glimrende Bal, som Natten imellem d. 1ste og 2den Februar holdtes i Tuillerierne og hvortil c. 4000 Deeltagere vare indbudne, kunde nær have taget en Ende med Forskrækkelse; thi er farlig Sammensværgelse i Paris, som skal have talt ikke færre end 6000 Medlemmer, havde just bestemt denne Nat til at bryde løs, og de Sammensvorne havde den Hensigt, at overfalde de Sorgløse midt i Glæden og Dandsen. Til Lykke var Politiet nogle Dage i Forveien kommet paa Spor efter Vedkommende, og saaledes gik den hele smukke Plan i Lyset. Høvdingerne havde ogsaa mærket Uraad, og af det hele Antal, vare i ovennævnte Nat kun omtrent 600 i Bevægelse, hvilke naturligviis Jntet kunde udrette. Enkelte mistede Livet; Flere bleve saarede, og 250, efter Andre 280, Personer bleve hæftede. Af disse ere dog de Fleste igjen løsladte; men siden ere en Deel nye Fængslinger foretagne. Efter nogle Blade udgjorde de Sammensvorne en Blanding af Carlister, Bonapartister og Republikanere, og dersom den Mening er grundet, at det rige Bytte, som et Overfald paa Tuillerierne, især en saadan Nat, lovede, var det egentlige Øiemed for dette hæderlige Foretagende: saa kan man nok begribe, at de ellers stridige Jnteresser kun a de forene sig i denne ene vigtige Hovedinteresse. Carlisterne skulle ellers udgjøre Pluraliteten og være Hovedmændene for det Hele; ja det hedder endog, at den 2den Februar var bestemt til et carlistisk Udbrud over hele Riget. Paa denne Dag skulde nemlig den tolvaarige Hertug af Bordeaux første Gang stedes til Herrens Bord, og denne hellige Handling skulde, forsikkres der, for hans Venner i Frankerig være Signalet til en Opstand!! Man saae i Paris med spændt Forventning Efterretninger fra Departementerne imøde. - Budgettet og den undveg de General-Casserer Ketnets meget betydelige Defect ere endnu bestandig Hovedgienstandene for de Deputeredes Mødet; men Alt gaaer i den sidste Tid saa støiende, stormende og tumultuatisk til, at man næsten kunde falde paa den Tanke, at Kammeret var noget ør i Hovedet efter de mange Lystigheder. De financielle Forhandlinger afbrydes hyppig af politiske Digressioner, hvori der da drages tilfeldts imod Ministrenes Forhold, som hverken i den belgiske Sag eller i de italienske Anliggender, eller i de lyenske Uroligheder, kort sagt, i ingen Ting er Oppositions mændene tilpas. Forresten er Oppositionen bleven spliidagtig med sig selv, og har deelt sig i 2 Partier, hvoraf det ene bærer Navn af den systematiske, det andet af den samvittighedsfulde Opposition. Hr. Odilond Barrot staaer i Spidsen. for sidstnævnte; men Systematikernes Hoved er Hr. Mauguin. For at indvikle denne farlige Modstander, som ved sit kraftfulde, heftig lidenskabelige og dog logisk rigtige Foredrag giør meest Jndtryk af alle Oppositionsmændene, i Fortrædeligheder, har Centrum fundet paa det Huusraad, hver Gang han fremtræder, at stille Folk imod ham, som ved bittre Personligheder skulle ophidse ham og derved paaføre ham Æressager og Dueller. Da nu Hr. Mauguin vel ikke mangler Mod, men Vaabenfærdighed; saa har Gen. Lamarque og adskillige andre afhans Venner, som forstaae Haandteringen tilfulde, gjort fælles Sag med ham og erklæret, at Enhver, som udfordrer Hr. Mauguin, maa bryde en Landse ogsaa med dem. Denne Vending af Sagen synes at have gjort Centrum forbløffet. - Siden deringen Tvivl synes at være om Ratificationsvægtingen fra russisk Side, har den franske Regjerings System, med Hensyn til Polakkerne, ganske forandret sig. De Hindringer man før, ifølge russisk Jndflydelse, lagde dem i Veien, blive nu hævede, og til Gesandtskabet Preussen ere befalinger, ja endog, hedder det, Pengesummer afsendte, for at begunstige de tilbageblevne Polakkers Reise til Frankerig. Det ladet, som om man har i Sinde i paakommende Tilfælde at betjene sig af dem. Krigsministeren har i den senere Tid gjort store Anstalter til Hærens Forstærkning; i Tøihusene, herster ualmindelig Virksomhed; Lyon sættes i frygtelig Forsvarsstand. - St. Simonisternes Sect har vundet mange nye Tilhængere.